**Wilma-sovellus puhelimeen**

**Wilma-sovelluksen tilin uusiminen puhelimeen**

Jyväskylän perusopetuksen koulujen käytössä olevan Wilma-järjestelmän osoite muuttuu. Wilma-järjestelmään kirjaudutaan 16.12.2020 alkaen osoitteessa [https://jyvaskyla.inschool.fi](https://eur02.safelinks.protection.outlook.com/?url=https%3A%2F%2Fjyvaskyla.inschool.fi%2F&data=04%7C01%7C%7C812bc763ea3f41e6f4a308d88bb0533c%7Cfc34d05ca2f24ac289c5b44f3a9f451c%7C0%7C0%7C637412936706078470%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=%2BBlQYRCB9AiaXsLofxOmsSljXMf6VsIa%2FWAAtziJuqI%3D&reserved=0) .

Puhelimen Wilma-sovellukseen pitää kuitenkin lisätä uusi tili.

Poista mobiililaitteessa olevasta Wilma-sovelluksesta vanha käyttäjätili (wilma.jkl.fi-osoitteella oleva) ja tee uusi käyttäjätili uudella Wilman osoitteella (**jyvaskyla.inschool.fi**). **Sama käyttäjätunnus ja salasana toimivat edelleen** (varmista siis ennen vanhan tilin poistamista, että muistat tunnuksen ja salasanan!).

1. Avaa Wilma-sovellus


2. Valitse Wilma. Poista vanha jkl -käyttäjätili

* **Android**
  + Avaa *Käyttäjätilit*-sivu (vasemmasta yläkulmasta (kolmen viivan alta),
  + pidä hetki aikaa pohjassa käyttäjätiliä ja valitse "Poista".
* **iOS**
  + Valitse vasemmasta yläkulmasta **ihmishahmo -kuvake**,
  + valitse *Muokkaa* ja paina punaista poistamisen kuvaketta haluamasi käyttäjätilin kohdalla. Vaihtoehtoisesti voit vetää valitsemaasi käyttäjätiliä vasemmalle ja poistaa sen näytölle ilmestyneestä painikkeesta.

4. Lisää uusi tili (+-merkistä)

Valitse Wilma, Hakuruutuun voi kirjoittaa Jyväskylä --> valitse **Jyväskylän kaupungin opetustoimi (jyvaskyla.inschool.fi)**

5. Vanha käyttäjätunnus toimii myös tässä uudessa osoitteessa.



**Käyttäjätilin lisääminen QR-koodilla**

* Kirjaudu tietokoneella Wilmaan ja klikkaa etusivun oikeasta yläreunasta QR-koodi-kuvaketta.
* Avaa sitten mobiililaitteellasi Wilma-sovellus ja paina *Lue QR-koodi* -painiketta. Skannaa tietokoneen näytöltä QR-koodi ja kirjoita salasanasi sovellukseen. Paina vielä *Kirjaudu*-painiketta.
* Lisää tarvittaessa samalla tavalla muutkin Wilma-tunnuksesi sovellukseen *Käyttäjätilit*-näkymän oikean alakulman kuvaketta klikkaamalla.

**Käyttäjätilin lisäys käsin**

1. Avaa mobiililaitteellasi Wilma-sovellus ja paina *Valitse Wilma* -painiketta. Kirjoita hakukenttään Wilmanne nimi tai osoite ja valitse oikea Wilma. Jos osoitetta ei löydy listasta, kirjoita käsin **täsmälleen sama osoite**, jota käytät internetselaimellakin Wilmaan mennessäsi.
2. *Käyttäjätunnus*- ja *Salasana*-kenttiin kirjoita **sama käyttäjätunnus ja sama salasana**, joita käytät internet-Wilmassakin. Tiedot syötettyäsi paina *Kirjaudu*-painiketta.
3. Lisää samalla tavalla tarvittaessa muutkin Wilma-tunnuksesi sovellukseen *Käyttäjätilit*-näkymän oikean alakulman kuvaketta klikkaamalla.

Wilma-sovelluksessa on nyt näkyvissä kaikki käyttämääsi tunnukseen liittyvät roolit. Rooleja voi lisätä milloin tahansa *Käyttäjätilit*-sivulla.

**Mobiilisovelluksessa voidaan yhdistää kaikki Wilma-tunnukset riippumatta kunnasta/oppilaitoksesta.**

Mikäli huoltajalla on olemassa Wilma-tunnukset johonkin toiseen Wilmaan (esimerkiksi naapurikuntaan, toiselle asteelle tai Normaalikouluun):

1. Avaa nykyinen Wilman mobiilisovellus

2. Mene valikkoon ja valitse **Käyttäjätilit (Android)** / Valitse vasemmasta yläkulmasta **ihmishahmo -kuvake (iPhone**)

3. Lisää + - painikkeesta uusi Wilma-osoite (valitse Wilma)

4. Etsi valikosta Jyväskylän kaupungin opetustoimi

5. Kirjaudu uusilla Wilma-tunnuksillasi sisään, jotka olet luonut Jyväskylän perusopetukseen

6. Näin saat yhdistettyä eri Wilma-tunnukset kunnasta/oppilaitoksesta riippumatta toisiinsa

7. Käyttäjätili-sivun kautta pääsee aina valitsemaan kenen käyttäjätiliä käyttää